Document ID: 32008R0516

KOMISIJOS REGLAMENTAS (EB) Nr. 516/2008
2008 m. birželio 10 d.
iš dalies keičiantis reglamentų (EB) Nr. 1200/2005, (EB) Nr. 184/2007, (EB) Nr. 243/2007, (EB) Nr. 1142/2007, (EB) Nr. 1380/2007 ir (EB) Nr. 165/2008 nuostatas dėl leidimo naudoti tam tikrus priedus gyvūnų mityboje sąlygų
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Pagal Reglamento (EB) Nr. 1831/2003 13 straipsnio 3 dalį bendrovė BASF Aktiengesellschaft pateikė prašymą pakeisti leidimo turėtojo pavadinimą, atsižvelgiant į Komisijos reglamentus (EB) Nr. 1200/2005 (2), (EB) Nr. 184/2007 (3), (EB) Nr. 243/2007 (4), (EB) Nr. 1142/2007 (5), (EB) Nr. 1380/2007 (6) ir (EB) Nr. 165/2008 (7).
(2)
Šiais reglamentais leidžiamas tam tikrų priedų naudojimas. Leidimas yra susietas su leidimo turėtoju. Visais atvejais leidimo turėtojas yra bendrovė BASF Aktiengesellschaft.
(3)
Pareiškėjas tvirtina, kad nuo 2008 m. sausio 14 d. bendrovė BASF Aktiengesellschaft tapo bendrove BASF SE ir kad bendrovė BASF SE yra ta pati įmonė ir dabar turi šių priedų rinkodaros teisę. Pareiškėjas pateikė atitinkamus dokumentus, pagrindžiančius šį tvirtinimą.
(4)
Pasiūlytasis leidimo sąlygų pakeitimas yra tik administracinio pobūdžio ir nesuteikia priežasties iš naujo vertinti atitinkamų priedų. Apie šį prašymą pranešta Europos maisto saugos tarnybai.
(5)
Kad nuo 2008 m. sausio 14 d. pareiškėjui būtų leidžiama naudotis savo rinkodaros teisėmis bendrovės BASF SE vardu, būtina pakeisti leidimų sąlygas, kurios įsigaliotų nuo tos datos.
(6)
Todėl reglamentai (EB) Nr. 1200/2005, (EB) Nr. 184/2007, (EB) Nr. 243/2007, (EB) Nr. 1142/2007, (EB) Nr. 1380/2007 ir (EB) Nr. 165/2008 turėtų būti atitinkamai iš dalies pakeisti.
(7)
Reikėtų numatyti pereinamąjį laikotarpį, per kurį būtų sunaudotos turimos atsargos.
(8)
Šiame Reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1200/2005 I priedo 1 grafos 2 stulpelyje įrašo tekstas „BASF Aktiengesellschaft“ pakeičiamas „BASF SE“.
2. Reglamento (EB) Nr. 184/2007 priedo 4d800 grafos 2 stulpelyje įrašo tekstas „BASF Aktiengesellschaft“ pakeičiamas „BASF SE“.
3. Reglamento (EB) Nr. 243/2007 priedo 4a1600 grafos 2 stulpelyje įrašo tekstas „BASF Aktiengesellschaft“ pakeičiamas „BASF SE“.
4. Reglamento (EB) Nr. 1142/2007 priedo 4a1600 grafos 2 stulpelyje įrašo tekstas „BASF Aktiengesellschaft“ pakeičiamas „BASF SE“.
5. Reglamento (EB) Nr. 1380/2007 priedo 4a62 grafos 2 stulpelyje įrašo tekstas „BASF Aktiengesellschaft“ pakeičiamas „BASF SE“.
6. Reglamento (EB) Nr. 165/2008 priedo 4a1600 grafos 2 stulpelyje įrašo tekstas „BASF Aktiengesellschaft“ pakeičiamas „BASF SE“.
2 straipsnis
Turimas atsargas, atitinkančias iki šio reglamento įsigaliojimo taikomas nuostatas, galima tiekti rinkai ir naudoti iki 2008 m. spalio 31 d.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. sausio 14 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. birželio 10 d.

Labels: 0
3
17
6